# Informație cu privire la condițiile de ocupare a funcției

**Ministerul Afacerilor Interne**

**Inspectoratul General pentru Migrație**

 **mun. Chișinău, bd. Ștefan cel Mare și Sfînt, 124**

 **Anunț cu privire la ocuparea funcţiei publice cu statut special vacante de**

 **Ofițer principal al Direcţiei juridice şi management documente**

 **(funcție publică cu statut special de execuție, sursa internă, perioadă determinată)**

**Scopul general al funcției**:

Reprezentarea intereselor IGM în instanțele de judecată și în cadrul autorităților publice de toate nivelele, evidență și monitorizarea a rezultatelor obținute după finisarea judecării cauzelor civile, precum și examinarea contestațiilor, petițiilor, cererilor prealabile, avizarea proiectelor de acte normative cu caracter intern, verificarea contractelor și anchetelor de serviciu de o complexitate medie.

# Sarcini de bază:

1. Elaborarea, în limita competenței, a proiectelor de acte normative în domeniile de activitate.
2. Elaborarea propunerilor de modificări sau abrogări a ordinelor, dispozițiilor, instrucțiunilor, regulamentelor sau altor acte administrative cu caracter normativ, elaborate de IGM sau în comun cu alte autorităti ale administrației publice centrale.
3. Participarea la efectuarea expertizei juridice a proiectelor ordinelor, dispozițiilor, instructiunilor, regulamentelor și altor acte administrative cu caracter normativ ale IGM.
4. Acordarea suportului metodologic și consultativ subdiviziunilor IGM în problemele ce țin de examinarea petițiilor/demersurilor/cererilor.

5.Reprezentarea, în bază de procură, în modul stabilit, a intereselor IGM în instanțele judecătorești în fața organelor de drept, recum și în alte autorităţi publice

# Condițiile de participare la concurs:

## Condiții generale:

**La funcția publică cu statut special de conducere vacantă poate candida persoana care îndeplinește următoarele condiții generale**:

* deține cetățenia Republicii Moldova;
* este apt/ă, din punct de vedere al stării sănătății;
* are studiile necesare și calificarea corespunzătoare pentru funcția respectivă;
* nu are antecedente penale, nu se află sub urmărire penală pentru săvârșire de infracțiuni;
* nu este privat/ă de dreptul de a ocupa funcții sau de a exercita o anumită activitate ca pedeapsă principală sau complementară aplicată prin hotărâre judecătorească definitivă;
* cunoaște limba de stat;
* îndeplinește cerințele specifice pentru ocuparea funcției (condițiile generale și speciale sunt reglementate de Legea nr. 288/2016 și Hotărârea Guvernului nr. 460/2017).

## Cerințe specifice:

***Studii:***

## Superioare de licență cu diplomă/echivalente în domeniile: științe ale educației; științe sociale și comportamentale; științe administrative; științe economice; drept; servicii ale securității

## Cunoştinţe:

Cunoaşterea legislaţiei în domeniu; cunoştinţe teoretice şi practice în domeniu, precum şi proceduri, metode şi tehnici profesionale adecvate; cunoaşterea politicilor şi procedurilor eficiente de personal, precum şi a practicilor pozitive naţionale şi de peste hotare în domeniu; preferabil cunoaşterea unei limbi de circulaţie internațională, nivelul B2; cunoştinţe de operare la calculator: Word, Excel, Power Point, Internet.

## Experiență profesională:

1. să aibă cel puţin 2 ani vechime în funcţia de nivelul B02 sau, dacă în structura subdiviziunii respective nu sînt prevăzute funcţii de nivelul B02, să aibă cel puţin 2 ani vechime în funcţii de nivelul B03;
2. să aibă cel puţin 2 ani experienţă profesională în domeniul de specialitate pentru care urmează să fie promovat sau să participe la concurs;
3. să fi obţinut în urma evaluării anuale a performanţelor profesionale calificativul „foarte bine” la ultima evaluare sau calificativul „bine” la ultimele două evaluări.

***Abilități:*** de lucru cu informaţia şi corespondenţa oficială, analiză şi sinteză, elaborare a documentelor, argumentare, prezentare, motivare, mobilizare de sine, aplanare de conflicte, comunicare eficientă, convingere etc.

***Atitudini/comportamente:*** Responsabilitate, respect faţă de oameni, spirit de iniţiativă, diplomaţie, creativitate, flexibilitate, disciplină, responsabilitate, rezistenţă la efort şi stres, tendinţă spre dezvoltare şi perfecţionare profesională continuă.

#  Condițiile de muncă:

* + regim de muncă: 40 ore pe săptămână, 8 ore pe zi, disponibilitatea de a activa în afara orelor de program și în zilele de repaus, după caz;
	+ program de muncă: luni-vineri, orele 08.00 – 17.00, pauză de masă 12.00 – 13.00;
	+ disponibilitate pentru efectuarea deplasărilor de serviciu.

**Nivelul funcției***:* funcție publică cu statut special de execuție de nivelul B01.

**Nivelul de salarizare**: Salarizarea conform prevederilor Legii nr. 270/2018 privind sistemul unitar de salarizare în sectorul bugetar, Hotărârea Guvernului nr. 1231/2018 Pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.

* **Selectarea candidaților se va realiza în conformitate cu Regulamentul cu privire la ocuparea funcțiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne.**

### Persoanele interesate vor depune personal formularul privind ocuparea funcției publice vacante, până la 25.06.2025 la sediul IGM (mun. Chișinău, bd. Ștefan cel Mare și Sfânt, 124).

* **Informațiile privind data, ora și locul desfășurării probei scrise și probei interviu vor fi plasate pe pagina web a MAI ([www.mai.gov.md](http://www.mai.gov.md/)) şi vor fi aduse la cunoștința fiecărui candidat admis la proba scrisă şi/sau la proba interviu.**

**Date de contact:**

**Daniela Rîsîpanu, şef al Serviciului management resurse umane al IGM al MAI.**

**tel: (022) 54-46-06.**

#  Bibliografie:

1. Constituţia Republicii Moldova din 29.07.1994
2. Codul contravenţional nr.218-XVI din 24.10.2008
3. Codul administrativ nr. 116 din 19.07.2018
4. Codul penal nr. 985-XV din 18.04.2002
5. Legea nr.320 din 27.12.2012 cu privire la activitatea Poliţiei şi statutul poliţistului
6. Legea nr.200 din 16.07.2010 privind regimul străinilor în Republica Moldova
7. Legea nr.180-XVI din 10.07.2008 cu privire la migraţia de muncă
8. Legea nr. 275-XIII din 10.11.1994 cu privire la statutul juridic al cetăţenilor străini şi apatrizilor în RM
9. Legea nr. 273-XIII din 09.11.1994 cu privire la actele de identitate din sistemul naţional de paşapoarte
10. Legea nr.270 din 18.12.2008 privind azilul în RM
11. Legeanr.274 din 27.12.2011 privind integrarea străinilor în Republica Moldova
12. Legea Nr.257 din 01.11.2013 privind resortisanţii statelor terţe care au obligaţia deţinerii unei vize şi resortisanţii statelor terţe care sînt exoneraţi de obligativitatea deţinerii unei vize la traversarea frontierei de stat a Republicii Moldova
13. Legea nr.269-XIII din 09.11.94 cu privire la ieşirea şi intrarea în Republica Moldova
14. Legea nr.241-XVI din 20.10.2005 privind prevenirea şi combaterea traficului de fiinţe umane
15. Legea Nr.982-XIV din 11.05.2000 privind accesul la informaţie.